РЕПУБЛИКА СРБИЈА

НАРОДНА СКУПШТИНА

Одбор за пољопирвреду, шумарство и

водопривреду

13 Број 06-2/308-12.

3.децембар 2012. године

Б е о г р а д

З А П И С Н И К

5. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО И ВОДОПРИВРЕДУ, ОДРЖАНЕ 29. НОВЕМБРА 2012. ГОДИНЕ

 Седница је почела у 14, 00 часова.

Седници је председавао Душан Петровић, председник Одбора.

Седници су присуствовали чланови Одбора: Јасмина Обрадовић, Ото Кишмартон, Велимир Станојевић, Ненад Китановић, Снежана Богосављевић-Бошковић, Чедомир Протић, др Ружица Игић и Арпад Фремонд, као и Жељко Сушец (уместо Саше Максимовића) и Зоран Пралица (уместо Драгана Чолића), заменици чланова.

Седници нису присуствовали чланови Одбора: Горан Богдановић, Петар Кунтић, Стефана Миладиновић и Радмила Геров.

Седници је присуствовао Радован Раичевић, народни посланик, као и представници Министарства пољопривреде, шумарства и водопривреде: Данило Голубовић, државни секретар и Данијела Стојановић, начелник Одељења за финансије.

 Једногласно су усвојени записници 3. и 4. седнице Одбора, у тексту у коме су и предложени, које су одржане 21. септембра и 23. новембра 2012. године, а затим и следећи

Д н е в н и р е д

 1, Разматрање Информације Министарства пољопривреде, шумарства и водопривреде о аграрној политици у 2013. години, и

 2. Разно.

I

Представник Министарства пољопривреде, шумарства и водопривреде Данило Голубовић је пренео извињење министра због немогућности да присуствује седници Одбора због раније преузетих обавеза , а затим је у уводним напоменама o

 2.

аграрној политици у 2013. години истакао: да се аграрна политика у наредном периоду може посматрати кроз два сегмента, где се првим сегметом анализира досадашње стање у циљу отклањања постојећих неправилности, док други сегмент садржи пројектовање аграрне политике на један другачији, потпуно нови начин; да Аграрни буџет за 2013. годину износи нешто више од 48 милијарди динара; да би требало дефинисати стање у областима важним за ЕУ, што је био један од основних задатака Владе, с обзиром да се доста касни на путу ка ЕУ; да се заостаје са пословима Агенције за аграрна плаћања у Шапцу, као и са пословима око почетка рада Националне референтне лабаротије, која практично још није заживела; да, када је у питању други сегмент агарне политике. треба одговорити на питање - које мере ће се финансирати из Аграрног буџета у наредној години, који треба ускоро да буде усвојен у Парламенту, како би се коначно успоставила дугорочна и транспарентна аграрна политика заснована на објективним параметрима; да је намера ресорног министарства да наредну годину тачно дефинише - шта ће бити предмет плаћања и у ком правцу ће се она измиривати, како би се избегли шокови које смо до сада имали из објективних и других разлога; да ће се унети и неке новине, јер ће по први пут средства моћи да користе и правна лица с тим што ће она бити лимитирана, како се не би одобравала онима ко је превише богат, као и да ће за њих моћи да аплицирају и земљорадничке задруге и локалне самоуправе, под условом да су регистроване; да субвенције не могу бити предмет судског извршења; да ће бити тачно дефинисан начин плаћања итд. с тим што су у буџету дати минимални износи субвенција, док ће максималне износе одобравати Влада својим одлукама, која је истовремено задужена и за доношење првилника.

 Када је у питању израда радне верзије закона о субвенцијама, како се он радно назива, у Министарству се врло брзо очекује нацрт, који ће потом проћи уобичајене консултације готово у свим министарствима, а затим ће се доствити Влади.

 Што се тиче ЕУ,националне референтне лаборатоије, ГМО и функционисања ЦЕФТЕ, ставови Министарства су следећи: да би требало убрзати поступак учлањења у Светску трговинску организацију, као и да су евидентирани проблеми са административним капацитетима, који треба да буду подигнути на одговарајући ниво; да идеја о националној лабараторији потиче још из 90-тих година, да је у међувремену купљена сва опрема и ту се застало, тако да је Министарство донело нови концепт решавања тог проблема о чему је сачињен детаљан договор са прецизираним роковима са господином Дежером; када су у питању ГМО, то треба да остане чисто у Србији, и ако свет другачије мисли. Дефинитивно треба да се зна шта Србија жели око ГМО, а у заузимању ставова ће доста помоћи искуства Аустрије и још неких земаља, о чему ће бити обавештена комплетна јавност кроз јавну расправу; у делу функционисања ЦЕФТА, ту смо и даље лидери, те је потребно да у том делу Србија потпуно искористи бенефите.

 И на крају, истакао је да ће Министарству и надаље бити основни послови: подизање капацитета и знања у пољопривреди, планирање озбиљних економских послова и апликације за одговарајуће износе, јер су то сегменти које треба подстицати.

 3.

У дискусији су учествовали: Арпад Фремонд, који је инсистирао на успостављању добре сарадње са Министарством пољопривреде, шумарства и водопривреде, како би чланови Одбора били благовремено информисани о свим новинама у овој области, а затим је поставио питање планирања заједничког састанка министра или представника министарства са посланичким групама, с обзиром да је Посланичка група СВМ за такву врсту разговора веома заинтересована; Чедомир Протић је поставио питање плана увоза приплодних грла јуница и изразио велику заитересованост Гуче и Драгачева за добијање одређеног број грла, имајући у виду постојеће услове овог подрупчја за бављењем сточарством; Снежана Богосављевић-Бошковић је поставила следећа питања: колики износи средстава су предвиђени у процентима кад су у питању субвенције и остали подстицаји; да ли Министарство планира доношење краткорочне или дугорочне стратегије развоја и да ли је чланство у међународној трговинској организацији услове за улазак у ЕУ; Ружица Игић је поставила питање званичног става Владе када су у питању ГМО; Драгомир Карић је поставио следећа питања: које мере ће се предузети у циљу заштите имена народних посланика, као и и шта се предузима у погледу бактериолошке исправности воде за пиће? Јасмина Обрадовић је поставила питање о плановима Министарства када су у питању пољопривредни производи са заштитном ознаком географског порекла; Зоран Пралица сматра да би Министартво требало да подстиче подизање стакленика разним врстама кредита на подручјима где постоје термални извори,чиме би се омогућило грађанима да остану у местима где жив и смањила миграција; да се размишља о повећању производње риба, као и да би земља требало да припада ономе ко је обрађује; Весна Степић је поставила питање издвајања средстава на посебним ставкама у циљу задржавања младих у земљи, за подстицај малих породичних удружења, отварање винарија, подизање стакленика и др ;Ото Кишмартон сматра да своје место треба на нађе и прерађивачка производња , те је поставио питање - где се она налазим у планирањима ресорног министарства и да је можда решење у оснивању ЗЗ; Душан Петровић сматра да је суштински важно шта су циљеви економске политике у наредној, 2013. години, када су у питању пољопривредна газдинстава и површине којима она располажу, а затим је поставио следећа питања: где ће највише новца Министарство пласирти у 2013. години; како ће мобилисати нових регистрованих 70 хиљада газдинства и информисати их о могућностима добијања средстава; колико ће државу коштати субвенционисано гориво и како ће се избећи евентуалне малверзације око испоруке; како је предвиђено спровођење контроле утрошеног новца, с обзиром да је немогуће спровести реализацију предвиђеног Аграрног буџетом за 2013. годину без ангажовања великог броја стручних људи; који су пројекти у току израде када је у питању систем наводњавања, с обзиром да је издвојено буџетом за ту намену 800 милиона динара?

 На бројна постављена питања одговоре су дали представници Министарства пољопривреде, шумарства и водопривреде.

 На крају, стављена је на гласање усмена Информација о аграрној политици у 2013. години, коју је подено Данило Голубовић, државни секретар, која је од стрне Одбора прихваћена већином гласова (8 за, 1 уздржан).

 4.

Истовремно. Одбор је донео (једногласно) и следећи закључак: да се од Министарства пољопривреде, шумарства и водопривреде затражи да, у што краћем року, достави детаљну информацију о току доношења закона о подстицајима у пољопривреди и руралном разоју.

 Пошто других питања и предлога није било, седница је завршена у 15,50 часова.

СЕКРЕТАР ПРЕДСЕДНИК

Добрица Зечевић Душан Петровић